4.0 การประกอบธุรกิจของแต่ละสายผลิตภัณฑ์

ลักษณะการประกอบธุรกิจของบริษัทและบริษัทย่อยแบ่งออกเป็น 3 ประเภท ได้แก่

-   ธุรกิจจัดหา ออกแบบ และวางระบบสื่อสารโทรคมนาคม (Telecom Systems
    Integration)

-   ธุรกิจบริการโทรคมนาคม (Telecom Service Business )

-   ธุรกิจจัดหา ออกแบบและวางระบบคอมพิวเตอร์ (Computer Systems Integration)
    และธุรกิจคลาวด์ คอมพิวติ้ง (Cloud Computing)

  4.1 ธุรกิจจัดหา ออกแบบและวางระบบสื่อสารโทรคมนาคม (Telecom Systems
  Integration)

ธุรกิจจัดหา ออกแบบ และวางระบบสื่อสารโทรคมนาคม
เป็นการจำหน่ายระบบอุปกรณ์สื่อสารโทรคมนาคม พร้อมให้บริการที่เกี่ยวเนื่องอื่นๆ เช่น การจัดหา
การออกแบบ การคัดเลือก
การติดตั้งพร้อมทดสอบอุปกรณ์สื่อสารโทรคมนาคมให้แก่ลูกค้าทั้งภาครัฐและเอกชน ได้แก่ ทีโอที กสท
โทรคมนาคม การไฟฟ้าส่วนภูมิภาค การไฟฟ้านครหลวง
สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ
การรถไฟแห่งประเทศไทย ธนาคารออมสิน และทริปเปิล ที บรอดแบนด์
โดยงานออกแบบและวางระบบสื่อสารโทรคมนาคมของบริษัทจะมีลักษณะเป็นงานโครงการซึ่งทำเป็นสัญญาซื้อขายพร้อมติดตั้ง
โดยมีช่องทางการจำหน่ายหลัก ได้แก่
การเข้าร่วมประมูลโครงการของลูกค้าที่เป็นผู้ให้บริการโทรคมนาคมทั้งภาครัฐ และเอกชน

4.1.1 ลักษณะผลิตภัณฑ์หรือบริการ

บริษัทเป็นผู้จำหน่ายอุปกรณ์ระบบสื่อสารโทรคมนาคม พร้อมให้บริการออกแบบและวางระบบ
โดยทีมงานวิศวกรของบริษัทจะศึกษาความต้องการและเสนอระบบที่เหมาะสมให้แก่ลูกค้าแต่ละราย
ตลอดจนการให้บริการคำปรึกษา ออกแบบ คัดเลือก จัดหา ติดตั้ง ทดสอบ
การฝึกอบรมและการรับจ้างดูแลรักษาระบบโทรคมนาคมให้กับลูกค้าทั้งที่เป็นหน่วยงานรัฐวิสาหกิจ
หน่วยงานรัฐบาลและเอกชน
งานส่วนใหญ่จะมีลักษณะเป็นงานโครงการซึ่งทำเป็นสัญญาซื้อขายพร้อมติดตั้งโดยมีโครงการขนาดเล็กตั้งแต่สิบล้านจนถึงโครงการขนาดใหญ่ที่มีมูลค่าหลายร้อยล้านบาทขึ้นไป
มีระยะเวลาการดำเนินโครงการตั้งแต่ 3 เดือน ถึง 3 ปี
โดยเฉลี่ยมีระยะเวลาในการดำเนินโครงการประมาณ 8 เดือน ทั้งนี้ พบว่า
บริษัทดำเนินงานโครงการในลักษณะงานออกแบบและวางระบบโทรคมนาคมให้แก่ลูกค้าคิดเป็นสัดส่วนกว่าร้อยละ
60 ของรายได้จากธุรกิจโครงการ และส่วนที่เหลือเป็นการจัดจำหน่ายอุปกรณ์โทรคมนาคมทั่วไป
ซึ่งส่วนหนึ่งเป็นการจัดซื้อแบบต่อเนื่องจากโครงการวางระบบสื่อสารโทรคมนาคมเดิมของบริษัท
นอกจากนี้ บริษัทให้ความสำคัญกับคุณภาพของการให้บริการหลังการขาย
ทั้งในระยะเวลาการรับประกัน และภายหลังหมดระยะเวลาการรับประกัน

กลุ่มลูกค้าของบริษัทเป็นผู้ให้บริการโทรคมนาคมทั้งภาครัฐและเอกชน
ในการดำเนินโครงการส่วนใหญ่บริษัทจะต้องยื่นหนังสือค้ำประกันการเสนอราคาโครงการ (Bid
Bond) ประมาณร้อยละ 5 ของราคากลาง ณ วันยื่นซองประกวดราคา
และต้องยื่นหนังสือค้ำประกันสัญญา (Performance Bond) อีกประมาณร้อยละ 5-10
ของมูลค่าโครงการที่เสนอ ณ วันที่ได้รับคัดเลือกให้ดำเนินโครงการ
อีกทั้งในการดำเนินงานโครงการบริษัทจำเป็นต้องมีเงินทุนหมุนเวียนประมาณร้อยละ 10-15
ของมูลค่าโครงการ

บริษัทเป็นผู้คัดเลือกและจัดหาอุปกรณ์สื่อสารจากผู้ผลิตและตัวแทนจำหน่ายทั้งภายในประเทศและต่างประเทศ
เพื่อนำมาประกอบรวมกันเป็นระบบสื่อสารโทรคมนาคมที่ตรงตามความต้องการของลูกค้าแต่ละราย
โดยบริษัทมีพันธมิตร
ที่เป็นบริษัทผู้ผลิตชั้นนำระดับโลกหลายราย เช่น Alcatel Lucent Technologies, Huawei
Technologies และ ZTE เป็นต้น ให้ความร่วมมือในการเข้าประมูลโครงการของลูกค้าที่ผ่านมา
ตามที่งานแต่ละโครงการกำหนดคุณสมบัติของสินค้าแตกต่างกัน
บริษัทจึงไม่มีนโยบายในการสั่งซื้อสินค้าล่วงหน้า
และจากการที่บริษัทได้ร่วมมือกับบริษัทผู้ผลิตมาเป็นเวลายาวนาน
ทำให้บริษัทได้รับสิทธิประโยชน์ด้านการสนับสนุนด้านเทคนิคและด้านเงื่อนไขการชำระเงินจากบริษัทผู้ผลิต

ประเภทของระบบสื่อสารโทรคมนาคมที่บริษัทจำหน่ายในปัจจุบัน แบ่งออกเป็นระบบต่าง ๆ ดังนี้

1. โครงข่ายสื่อสารไปยังลูกค้า หรือ Access Network
เป็นโครงข่ายที่มีลักษณะการเชื่อมโยงจากชุมสายหลักของระบบผู้ให้บริการ (Central Office)
ไปยังสำนักงานหรือบ้านของลูกค้า (Customer Premises) โดยผ่านโครงข่ายสายโทรศัพท์ หรือ
โครงข่ายสายทองแดง โดยมี Solution ต่างๆ อาทิ โครงข่ายข้อมูลดิจิตอล (Digital Data
Network หรือ DDN) เพื่อให้บริการวงจรเช่า และ โครงข่าย Broadband โดยใช้เทคโนโลยี
Digital Subscriber Lines (xDSL) และ Fiber to the X (FTTx)
เพื่อให้บริการอินเตอร์เนตความเร็วสูง เป็นต้น

นอกจากนี้ บริษัทยังเป็นผู้จัดหาอุปกรณ์ปลายทาง อาทิ Router Modem Media converter
และอุปกรณ์ปลายทางของระบบ FTTx (ONU)-
เพื่อใช้เชื่อมต่อในการให้บริการอินเตอร์เนตความเร็วสูง รวมถึงอุปกรณ์เชื่อมต่อโครงข่ายต่างๆ

2. โครงข่ายสื่อสัญญาณ หรือ Transmission Network
เป็นโครงข่ายการเชื่อมโยงระหว่างชุมสายหลักของบริษัทผู้ให้บริการโทรคมนาคมเข้าด้วยกัน
ซึ่งมีทั้งการเชื่อมโยงระหว่างชุมสายภายในจังหวัดเดียวกัน หรือ ข้ามจังหวัด หรือระหว่างภาค
เพื่อส่งผ่านข้อมูลไปยังชุมสายปลายทาง โดยมี Solution ให้เลือกตามความต้องการของลูกค้า
อาทิ อุปกรณ์ Dense Wavelength Division Multiplexing (DWDM) หรือ อุปกรณ์
Synchronous Digital Hierarchy Multiplexer (SDH MUX) หรือ อุปกรณ์ Microwave
Radio เป็นต้น

3. โครงข่ายสื่อสารข้อมูล หรือ Data Communication Network
เป็นโครงข่ายรับส่งข้อมูลที่รองรับการเชื่อมต่อหรือเชื่อมโยงอุปกรณ์ในโครงข่ายต่างๆ เข้าด้วยกัน
โดยใช้โปรโตคอล IP และ/หรือ ATM เช่น
การเชื่อมโยงระหว่างโครงข่ายปลายทางที่เชื่อมไปยังลูกค้า (Access Network)
เข้าด้วยกันเพื่อให้บริการ Broadband เป็นต้น บริษัทมี Solution
ให้เลือกตามความต้องการของลูกค้า อาทิ อุปกรณ์ IP Core Routing Switch (IP-MPLS)
อุปกรณ์ Asynchronous Transfer Mode Switch (ATM) และ อุปกรณ์ Metro LAN
Solution เป็นต้น

4. โครงข่ายสื่อสารยุคใหม่ หรือ Next Generation Network เป็นการนำเสนอ Solution
ใหม่ๆ ให้แก่
ผู้ให้บริการโทรศัพท์พื้นฐาน (Fixed Telephone Operator)
ซึ่งได้มีการวางระบบโครงข่ายโทรศัพท์และให้บริการของตนเองมาระยะเวลาหนึ่งแล้ว
โดยบริษัทจะให้บริการในการพัฒนา ปรับปรุง
หรือเพิ่มความหลากหลายให้แก่การให้บริการเดิมของโทรศัพท์พื้นฐานดังกล่าว เช่น
การให้บริการเสียง ข้อมูล และภาพเคลื่อนไหวภายใต้โครงข่ายเดียวกัน
เพื่อเพิ่มศักยภาพในการดำเนินธุรกิจให้แก่ผู้ให้บริการโทรศัพท์พื้นฐาน อาทิ เช่น อุปกรณ์
Intelligent Network (IN) อุปกรณ์ Next Generation Network (NGN)

5. โครงข่ายระบบสื่อสารแบบไร้สาย หรือ “Wireless Communication Network
เป็นโครงข่ายรับส่งข้อมูลแบบไร้สาย ซึ่งอาศัยการส่งข้อมูลไปกับคลื่นแม่เหล็กไฟฟ้าในอากาศ
ที่ถูกแบ่งออกเป็นย่านความถี่ต่างๆ เพื่อจะได้นำมาใช้งานและจัดสรรให้เหมาะสมกับรูปแบบบริการ
เช่น ย่านคลื่นความถี่วิทยุ (RF) , ย่านไมโครเวฟ หรือ ย่านอินฟราเรด เป็นต้น
ซึ่งทางบริษัทจะนำเสนอ Solution กับผู้ให้บริการโทรคมนาคมหรือผู้ที่ต้องการวางเครือข่าย
สำหรับให้บริการ เทคโนโลยีไร้สายต่างๆ อาทิเช่น ระบบเครือข่าย WiFi / WiMax หรือ
ระบบโครงข่ายของโทรศัพท์เคลื่อนที่ (Mobile Network)

โครงการที่สำคัญในช่วงปี 2550 ถึงปี 2554

+---------+------------------------------------+-------+-------------+
| บริษัท /  | ประเภทโครงการ                      | ช่วง   | มูลค่าของโคร  |
| หน่วยงาน |                                    | ระยะเ | งการตามสัญญา |
|         |                                    | วลาโค | (ล้านบาท) -  |
|         |                                    | รงการ | ไม่รว        |
|         |                                    |       | มภาษีมูลค่าเพิ่ม |
+=========+====================================+=======+=============+
| ทริปเปิลที | โครงการออกแบบวางระบบ               | 2549  | 4,113.47    |
| บ       | ทดสองและจัดหาอุปกรณ์ Broadband        | -2557 |             |
| รอดแบนด์ | Service I                          |       |             |
|         |                                    |       |             |
|         | โครงการออกแบบวางระบบ               |       |             |
|         | ทดสองและจัดหาอุปกรณ์ Broadband        |       |             |
|         | Service II                         |       |             |
|         |                                    |       |             |
|         | จัดจ้า                               |       |             |
|         | งทำโครงการจัดให้มีบริการโทรคมนาคมพื้นฐาน |       |             |
|         | ( USO )                            |       |             |
+---------+------------------------------------+-------+-------------+
| ทีโอที    | โครงการซ                           | 2549  | 3,395.22    |
|         | ื้ออุปกรณ์สื่อสัญญาณให้บริการคู่สายเช่าวงจรเช่า | -2554 |             |
|         | JNA 9 รายการ                       |       |             |
|         |                                    |       |             |
|         | โครงการจ้างเหมาติด                   |       |             |
|         | ตั้งขยายอุปกรณ์สื่อสัญญาณบนโครงช่ายโครงการ |       |             |
|         | TNEP                               |       |             |
|         |                                    |       |             |
|         | โครงการซ                           |       |             |
|         | ื้ออุปกรณ์สื่อสัญญาณให้บริการคู่สายเช่าวงจรเช่า |       |             |
|         | JNA 11 รายการ                      |       |             |
|         |                                    |       |             |
|         | จ้างเหมาติดตั้งอุปกรณ์ Optical Fibre     |       |             |
|         | Cable ขนาด 60F และ SDH             |       |             |
|         |                                    |       |             |
|         | จ้างเหมาติดตั้งอุปกรณ์ชุมสายของแผนงาน     |       |             |
|         | Replace อุปกรณ์ชุมสายระบบ SPC         |       |             |
|         |                                    |       |             |
|         | จ้าง                                |       |             |
|         | เหมาติดตั้งอุปกรณ์ตามโครงการขยายโครงข่าย |       |             |
|         | Broadband IP                       |       |             |
|         |                                    |       |             |
|         | จ้างเหมาติดตั้งอุปกรณ์ชุมสาย Multi        |       |             |
|         | Service Aceess Node (MSAN)         |       |             |
|         |                                    |       |             |
|         | อะไหล่อุปกกรณ์เครื่อง ATM               |       |             |
|         |                                    |       |             |
|         | จ้างเหมาติดตั้งอุปกรณ์สื่อสัญญาณ DWDM       |       |             |
|         | เชื่อมโยงโครงข่ายสื่อสัญญาณ ISP          |       |             |
+---------+------------------------------------+-------+-------------+
| กสท     | โครงการจ้างซ่อมแซมและ                | 2550  | 939.51      |
| โท      | บำรุงรักษาระบบเคเบิลใต้น้ำใยแก้วในประเทศ | -2554 |             |
| รคมนาคม | ระหว่างศรีราชา - เพชรบุรี – ชุมพร –     |       |             |
|         | เกาะสมุย – สงขลา                    |       |             |
|         |                                    |       |             |
|         | จัดจ้างอุปกรณ์ DWDM จำนวน 1 ระบบ       |       |             |
|         |                                    |       |             |
|         | Replace 1670-nodes-ALU             |       |             |
|         |                                    |       |             |
|         | Upgrade SDH BMA –ALU               |       |             |
|         |                                    |       |             |
|         | อุปกรณ์ SDH Multiplexer ขนาด STM-16  |       |             |
|         | จำนวน 25 ชุด                        |       |             |
|         |                                    |       |             |
|         | อุปกรณ์ SDH Multiplexer ขนาด STM-4   |       |             |
|         |                                    |       |             |
|         | Maintenance Agreement (MA)         |       |             |
|         | อุปกรณ์โครงข่ายโทรศัพท์เคลื่อนที่ CDMA      |       |             |
|         |                                    |       |             |
|         | จัดทำระบบ CDMA สำหรับโครงการ USO     |       |             |
|         | จำนวน 1 ระบบ                       |       |             |
|         |                                    |       |             |
|         | จัดจ้างปรับปรุงโครงข่ายโครงการ DWDM     |       |             |
|         | ภาคใต้                              |       |             |
|         |                                    |       |             |
|         | ปรับปรุงอุปกรณ์ขยายระบบความจุเคเบิลใต้น้ำ  |       |             |
|         |                                    |       |             |
|         | อุปกรณ์ SDH Multiplexer สำหรับโครงข่าย |       |             |
|         | CDMA                               |       |             |
|         |                                    |       |             |
|         | อุปกรณ์ DistributiDistribution Base  |       |             |
|         | Stion                              |       |             |
|         |                                    |       |             |
|         | อุปกรณ์ Core Network                 |       |             |
+---------+------------------------------------+-------+-------------+
| ธนาค    | ซื้อระบบโทรทัศน์วงจรปิด, ติดตั้งคงที่ทรงโดม  | 2550  | 224.72      |
| ารออมสิน |                                    | -2558 |             |
|         | ติดตั้งระบบแจ้งเพลิงไหม้                 |       |             |
|         |                                    |       |             |
|         | ติดตั้งกล้อง 900 ตัว 8 สาขา             |       |             |
|         |                                    |       |             |
|         | บำรุงรักษาระบบ CCTV                  |       |             |
|         |                                    |       |             |
|         | ติดตั้งกล้องสาขาและสาขาย่อย 120 สาขา    |       |             |
|         |                                    |       |             |
|         | บำรุงรักษาระบบแจ้งเหตุเพลิงไหม้          |       |             |
|         |                                    |       |             |
|         | บำรุงรักษา CCTV 59 สาขา              |       |             |
|         |                                    |       |             |
|         | ติดตั้งกล้อง CCTV บริหารเงินสด 3 สาขา    |       |             |
+---------+------------------------------------+-------+-------------+
| การไฟ   | จ้างเหมาออกแบบ จัดหา                 | 2550  | 1,172.57    |
| ฟ้าภูมิภาค | พร้อมติดตั้งอุปกรณ์สื่อสัญญาณ               | -2555 |             |
|         |                                    |       |             |
|         | จ้างติดตั้งอุปกรณ์ Field Device          |       |             |
|         | Interfaces กล่ม A (ภาคเหนือ)         |       |             |
|         |                                    |       |             |
|         | จ้างเหมาก่อสร้างอาคารศูนย์ควบ           |       |             |
|         | คุมการจ่ายไฟฟ้าพร้อมติดตั้งระบบศูนย์สั่งจ่ายไฟ |       |             |
|         |                                    |       |             |
|         | ระบบสื่อสาร                          |       |             |
|         |                                    |       |             |
|         | จ้างติดตั้งอุปกรณ์สื่อสาร MARS Master      |       |             |
|         | Redion 66 ชุด                       |       |             |
+---------+------------------------------------+-------+-------------+
| สำน     | จ้างเหมา ออกแบบ                     | 2552  | 1,131.25    |
| ักงานคณะ | ติดตั้งโครงข่ายสายเคเบิลใยแก้วนำแสง      | -2554 |             |
| กรรมการ | สำหรับโครงการพัฒน                    |       |             |
| อุดมศึกษา | าระบบเครือข่ายสารสนเทศเพื่อพัฒนาการศึกษา |       |             |
|         |                                    |       |             |
|         | อุปกรณ์และระบบเครือข่ายสารสนเทศ        |       |             |
|         | ตามโครงการพัฒนา                     |       |             |
|         | ระบบเครือข่ายสารสนเทศเพื่อพัฒนาการศึกษา  |       |             |
|         | เพื่อรองรับการศึกษาทั้งระบบ              |       |             |
|         |                                    |       |             |
|         | ครุภัณ                               |       |             |
|         | ฑ์ระบบเครือข่ายสารสนเทศเพื่อพัฒนาการศึกษา |       |             |
+---------+------------------------------------+-------+-------------+
| กสทช.   | ซื้อ CCTV จำนวน 1 ระบบ               | 2554  | 166.18      |
|         |                                    | -2555 |             |
|         | ชุดสถานีตรวจสอบการใช้ความถี่วิทยุ         |       |             |
+---------+------------------------------------+-------+-------------+

  4.1.2 การตลาดและการแข่งขัน

ในปี 2554 สถานการณ์ในประเทศไทยมีความผันผวนค่อนข้างมาก ทั้งจากความขัดแย้งทางการเมือง
ความฝืดเคืองทางเศรษฐกิจ แต่ด้วยแผนกระตุนเศรษฐกิขและโครงการไทยเข้มแข็งของรัฐบาล
และนโยบายบรอดแบนด์แห่งชาติ ทำให้เกิดการเร่งลงทุนและเร่งใช้จ่ายในภาครัฐ
ปรากฎการณ์ดังกล่าวทำให้ตลาด ICT ในภาพรวมเศรษฐกิจดีขึ้น
ส่งผลให้ภาวะการแข่งขันไม่รุนแรงมากนัก โดยเฉพาะในการประมูลโครงการของหน่วยงานภาครัฐ
และ หน่วยงานรัฐวิสาหกิจ

อย่างไรก็ตามผลจากการแข่งขัน ทำให้อัตรากำไรขั้นต้นในแต่ละโครงการลดลง ทั้งนี้
ปัจจัยสำคัญในการประมูล ได้แก่ ความสามารถในการนำเสนอ Solutions
ที่เหมาะสมในราคาที่เหมาะสมและแข่งขันได้
ประกอบกับความน่าเชื่อถือและศักยภาพของพันธมิตรทางธุรกิจ ที่เข้าร่วมประมูลงาน อาทิ
บริษัทผู้ผลิตทั้งในและต่างประเทศ และความสามารถในการบริหารโครงการ
โดยเฉพาะโครงการที่จำเป็นต้องใช้ความรู้และความเชี่ยวชาญด้านเทคนิคที่สูง
หรือโครงการขนาดใหญ่ที่ต้องการประสบการณ์การบริหาร ซึ่งหน่วยงานภาครัฐ
และหน่วยงานภาครัฐวิสาหกิจ
จะยิ่งให้ความสำคัญกับประวัติการทำงานในอดีตของบริษัทผู้ประมูลงานนั้นๆ ในการนี้
บริษัทเชื่อว่าบริษัทมีข้อได้เปรียบคู่แข่งในด้านความรู้ความชำนาญทางด้านเทคนิค
ความมั่นคงทางการเงิน ความสัมพันธ์อันดีกับบริษัทผู้ผลิต และมีประวัติการทำงานในอดีตที่ดี
โดยเฉพาะในโครงการด้านโครงข่ายสื่อสัญญาณ และ โครงข่ายสื่อสารยุคใหม่
ประกอบกับความสามารถในการเข้าถึงความต้องการของลูกค้าเพื่อสามารถนำเสนอ Solutions
ที่เหมาะสม โดยคู่แข่งสำคัญในกลุ่มธุรกิจ ได้แก่ บมจ. สามารถเทเลคอม และบมจ. ล็อกซ์เลย์

ทั้งนี้ อนาคตของธุรกิจจัดหา ออกแบบ และวางระบบสื่อสารโทรคมนาคม
ของบริษัทขึ้นอยู่กับงบประมาณและแผนการพัฒนาระบบสื่อสารโทรคมนาคมของกลุ่มผู้ให้บริการโทรคมนาคมในประเทศ
และความสามารถในการประมูลงานของบริษัท โดยในงานประมูลแต่ละครั้ง
จะมีบริษัทผู้ประกอบการเข้าร่วมประมาณ 5-10 ราย
ขึ้นอยู่กับประเภทของอุปกรณ์และขนาดของโครงการ

  4.1.3 ช่องทางการจำหน่ายและกลุ่มลูกค้า

ช่องทางการจำหน่ายของธุรกิจจัดหา ออกแบบ และวางระบบสื่อสารโทรคมนาคม แบ่งได้เป็น 1)
การเข้าร่วมประมูลโครงการเพื่อเป็นผู้รับจ้างเหมาติดตั้งอุปกรณ์สื่อสารและโทรคมนาคมของทั้งภาครัฐ
และภาคเอกชน และ 2) การรับงานโดยการ Sub Contract จากผู้ชนะการประมูลงาน
โดยโครงการหลักของบริษัท ประกอบด้วย โครงการของทริปเปิล ที บรอดแบนด์
โครงการของทีโอที โครงการของกสท โทรคมนาคม และ โครงการของการไฟฟ้าส่วนภูมิภาค.
โครงการของสำนักงานคณะกรรมอุดมศึกษา (สกอ.) เป็นต้น
บริษัทมุ่งเน้นที่จะเข้าประมูลงานด้วยบริษัทเองเพื่อความคล่องในการดำเนินงานและการประสานงาน
อีกทั้ง ยังเป็นการเพิ่มประวัติในการประมูลงานของบริษัทอีกด้วย อย่างไรก็ตามในปี 2555
บริษัทได้เข้าร่วมประมูลงานในโครงการที่มีขนาดใหญ่และมีความหลากหลายในโครงการ
โดยบริษัทจะเลือกดำเนินการในส่วนที่บริษัทมีความชำนาญ หรือมีโอกาสในการขยายในอนาคต

การเปิดประมูลโครงการ แบ่งออกเป็น 2 ลักษณะ ดังนี้

1.  การจัดหาพิเศษ ได้แก่
    การที่หน่วยงานเจ้าของโครงการส่งจดหมายเชิญผู้ประกอบการเพียงบางบริษัทให้เข้าร่วมประมูล
    โดยหน่วยงานเจ้าของโครงการพิจารณาเลือกบริษัทที่จะเข้าร่วมการประมูลจากความสามารถ
    ประวัติการทำงานในอดีต
    ซึ่งโดยมากจะเป็นโครงการการจัดหาอุปกรณ์สำหรับการซื้อแบบต่อเนื่องจากโครงการเดิม
    โดยเป็นอุปกรณ์ที่บริษัทเคยเสนอราคาให้ในโครงการก่อนๆ มาแล้ว ทั้งนี้
    โอกาสในการเข้าร่วมการประมูลในโครงการลักษณะนี้
    ขึ้นอยู่กับประเภทสินค้าในการประมูลแต่ละครั้งว่าสอดคล้องกับสินค้าที่บริษัทให้บริการอยู่หรือไม่

2.  การเปิดประมูลงานทั่วไป ได้แก่
    การที่หน่วยงานเจ้าของโครงการเปิดประมูลแก่ผู้ประกอบการที่สนใจทั่วไป
    โดยปกติจะมีผู้ประกอบการเข้าร่วมการประมูลประมาณ 5-10 ราย
    ขึ้นอยู่กับประเภทอุปกรณ์และขนาดของโครงการ

ลักษณะหรือขั้นตอนการประมูลงานที่บริษัทเข้าร่วม แบ่งออกเป็น 2 ประเภทใหญ่ๆ ดังนี้

1. โครงการที่มีลักษณะงานที่ซับซ้อน
โดยในขั้นตอนแรกหน่วยงานเจ้าของโครงการจะพิจารณาข้อเสนอทางเทคนิคของผู้เข้าร่วมประมูลแต่ละรายและอาจมีการทดสอบอุปกรณ์ด้วยเพื่อทดสอบความเหมาะสมด้านเทคนิค
จากนั้นจะคัดเลือกเฉพาะผู้ประกอบการที่ผ่านการพิจารณาด้านเทคนิคให้ทำการเสนอราคาต่อไป
หรือพิจารณาราคาของกลุ่มที่ผ่านการพิจารณาด้านเทคนิคเท่านั้นในกรณีที่เสนอทั้งข้อเสนอทางเทคนิคและข้อเสนอทางด้านราคาพร้อมกัน
(ขึ้นกับรายละเอียดขั้นตอนของแต่ละโครงการ) ซึ่งในการเข้าร่วมประมูลโครงการประเภทนี้
บริษัทจะติดต่อกับบริษัทผู้ผลิตเพื่อทดสอบและคัดเลือกสินค้าที่มีคุณสมบัติเหมาะสมกับโครงการที่บริษัทจะเข้าร่วมประมูลมากที่สุด
ทั้งนี้ ผู้ที่เข้าร่วมประมูลที่เสนอราคาต่ำสุด จะเป็นผู้ชนะการประมูลในโครงการนั้นๆ

2. โครงการทั่วไป
หน่วยงานเจ้าของโครงการจะให้มีการเปิดซองราคาและซองด้านเทคนิคในคราวเดียวกัน
จากนั้นจะคัดเลือกผู้เสนอราคาต่ำสุดจากกลุ่มผู้เสนอราคาที่ผ่านการพิจารณาด้านเทคนิค

ที่ผ่านมาโครงการที่บริษัทเข้าร่วมประมูลและชนะการประมูลส่วนใหญ่เป็นโครงการที่มีลักษณะงานที่ซับซ้อน
ต้องการความรู้ ความชำนาญทางด้านเทคนิคเป็นพิเศษ
โดยบริษัทถือเป็นหนึ่งในผู้ประกอบการที่ดำเนินงานในธุรกิจนี้มานาน และมีบุคลากรที่มีความรู้
ความชำนาญด้านเทคนิค
รวมทั้งบริษัทได้รับการสนับสนุนจากบริษัทแม่ซึ่งมีประสบการณ์ในธุรกิจนี้มานานเช่นกัน

ลักษณะลูกค้าและกลุ่มลูกค้าเป้าหมาย

ลูกค้าหลักของบริษัท ได้แก่ ผู้ให้บริการสื่อสารโทรคมนาคม อาทิ ทริปเปิล ที บรอดแบนด์ ทีโอที
กสท โทรคมนาคม. การรถไฟแห่งประเทศไทย การไฟฟ้าภูมิภาค การไฟฟ้านครหลวง
สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ
และองค์กรภาครัฐและเอกชนขนาดใหญ่ที่ใช้ระบบสื่อสารและโทรคมนาคมในการดำเนินงาน

ปัจจุบันการเติบโตของการให้บริการบรอดแบนด์อินเตอร์เน็ต ทำให้ ทีโอที และกสท โทรคมนาคม.
ต้องเร่งขยายและปรับปรุงโครงข่าย เพื่อให้สอดคล้องกับนโยบายบรอดแบนด์แห่งชาติ และ SMART
Thailand ของรัฐบาล รวมทั้งสามารถรองรับผู้ใช้บริการที่เพิ่มขึ้นอย่างมาก
ซึ่งเป็นผลดีและสร้างโอกาสใหม่ๆ
ให้กับบริษัทในฐานะผู้ประกอบการรับเหมางานโครงการเป็นอย่างมาก

จากที่ลูกค้าหลักและลูกค้าเป้าหมายของธุรกิจจัดหา ออกแบบ
และวางระบบสื่อสารโทรคมนาคมยังคงเป็นกลุ่มผู้ให้บริการโทรคมนาคมในประเทศเป็นส่วนใหญ่
อย่างไรก็ตาม ในปีที่ผ่านมาบริษัทได้ขยายฐานลูกค้าเข้าไปสู่กลุ่มธุรกิจภาครัฐ และ เอกชนอื่นๆ
ที่มีความต้องการระบบสารสนเทศและระบบสื่อสารใหม่ๆ เพิ่มมากขึ้น อาทิ
สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ
(กสทช.) การไฟฟ้านครหลวง และการท่าเรือแห่งประเทศไทย เป็นต้น

กลยุทธ์การแข่งขัน

บริษัทมุ่งเน้นในการสร้างความสามารถในการแข่งขันในระยะยาว ดังนั้น
บริษัทจึงกำหนดกลยุทธ์ในการแข่งขันและนโยบายในการดำเนินธุรกิจ ดังนี้

1.  ความน่าเชื่อถือ และประวัติการทำงานของบริษัท เนื่องจากธุรกิจออกแบบ
    และวางระบบสื่อสารโทรคมนาคมเป็นงานที่ต้องผ่านขั้นตอนการประมูลงานจากหน่วยงานเจ้าของโครงการเป็นส่วนมาก
    ดังนั้น ชื่อเสียง ความน่าเชื่อถือ และประวัติการทำงานของบริษัทในอดีต
    จึงถือเป็นหนึ่งในปัจจัยสำคัญในการประสบความสำเร็จในการประมูลงาน
    บริษัทมีนโยบายที่จะใช้บุคลากรที่มีความรู้ ความสามารถ ความชำนาญในการทำงาน
    รวมถึงการบริหารจัดการโครงการอย่างมีประสิทธิภาพทั้งในด้านคุณภาพของงานและด้านเวลาในการส่งมอบงานในแต่ละขั้นตอน
    โดยก่อนการประมูลงานแต่ละครั้ง
    ทีมวิศวกรของบริษัทจะศึกษาโครงการอย่างละเอียดเพื่อให้ทราบถึงความต้องการของลูกค้า
    เพื่อให้สามารถกำหนดแผนงานและจัดหาผลิตภัณฑ์ที่เหมาะสม
    โดยพิจารณาจากคุณภาพของผลิตภัณฑ์ มาตรฐาน และความน่าเชื่อถือของบริษัทผู้ผลิตอุปกรณ์นั้นๆ
    นอกจากนี้ บริษัทยังให้ความสำคัญกับบริการหลังการขายแก่ลูกค้าอย่างครบวงจร
    รวมถึงการติดตาม ดูแล และถ่ายทอดความรู้ให้กับลูกค้าอย่างสม่ำเสมอ

2.  การรักษาความสัมพันธ์อันดีกับบริษัทผู้ผลิตหรือผู้จัดจำหน่ายทั้งในและต่างประเทศ
    ถือเป็นปัจจัยสำคัญในการประสบความสำเร็จในการประมูลโครงการต่างๆ
    ที่ผ่านมาบริษัทได้รับการสนับสนุนเป็นอย่างดีจากบริษัทผู้ผลิตหรือผู้จัดจำหน่าย
    ด้านความรู้เกี่ยวกับเทคโนโลยีและผลิตภัณฑ์ใหม่ๆ ที่จะนำออกสู่ตลาด หรือ
    ในด้านการร่วมมือหรือสนับสนุนการประมูลโครงการต่างๆ ของบริษัท หรือ การให้ส่วนลดพิเศษ
    ซึ่งมีผลต่อความสามารถในการกำหนดราคาต้นทุนสินค้าที่สามารถแข่งขันกับผู้ประกอบการรายอื่นได้

3.  บริษัทให้ความสำคัญในการรักษาฐานลูกค้าเดิมของบริษัท
    โดยการสร้างความสัมพันธ์อันดีกับกลุ่มลูกค้าดังกล่าว
    พร้อมทั้งขยายขอบเขตการให้บริการเพิ่มขึ้น ในด้านการบำรุงรักษาระบบ หรือการบริการอื่นๆ
    ที่สร้างมูลค่าเพิ่มให้แก่บริษัท นอกจากนี้
    บริษัทยังมีนโยบายในการขยายฐานลูกค้าเข้าไปสู่กลุ่มธุรกิจภาคเอกชนที่มีความต้องการระบบสารสนเทศและระบบสื่อสาร
    ใหม่ๆ อาทิ สถาบันการเงิน เป็นต้น

4.  บริษัทให้ความสำคัญกับการสรรหาผลิตภัณฑ์ใหม่ๆ
    ที่สอดคล้องกับความต้องการของลูกค้าในระยะยาวหรือสนับสนุนแผนธุรกิจหรือแผนการตลาดของลูกค้าในอนาคต
    เพื่อนำเสนอให้กับลูกค้า รวมถึง
    การจัดการเตรียมบุคลากรภายในบริษัทให้มีความสามารถที่จะรองรับผลิตภัณฑ์หรือระบบดังกล่าว

5.  การสร้างความสัมพันธ์และร่วมมือกับพันธมิตรทางธุรกิจที่มีศักยภาพ
    เข้าร่วมประมูลงานในลักษณะธุรกิจค้าร่วม (Consortium) สำหรับโครงการที่มีขนาดใหญ่
    ซึ่งเป็นการสร้างโอกาสในการสร้างรายได้ให้บริษัทมากยิ่งขึ้น

  4.1.4 การจัดหาผลิตภัณฑ์และให้บริการ

ธุรกิจจัดหา ออกแบบ และวางระบบสื่อสารโทรคมนาคม
จำเป็นต้องอาศัยความชำนาญเฉพาะด้านในระบบ สื่อสารและโทรคมนาคม
ตลอดจนความสามารถในการบริหารโครงการให้สำเร็จตามความต้องการและแผนงานที่ได้กำหนดไว้
ทั้งในด้านคุณภาพและระยะเวลาในการส่งมอบงาน
ภายใต้ต้นทุนโครงการที่เหมาะสมเพื่อสร้างอัตราผลตอบแทนให้แก่บริษัท ดังนั้น
ปัจจัยสำคัญที่กำหนดความสามารถในการให้บริการของบริษัท ได้แก่ บุคลากร
โดยเฉพาะบุคลากรด้านวิศวกร ทั้งระดับผู้จัดการโครงการ (Project Manager)
วิศวกรผู้ควบคุมงาน (Project Engineer) และวิศวกรสนับสนุนด้านเทคนิค (Technical
Support Engineer) ดังนั้น
เพื่อให้บริษัทสามารถจัดการทรัพยากรบุคคลที่มีอยู่ได้อย่างมีประสิทธิภาพ
บริษัทจึงได้จัดแบ่งบุคลากรตามสาขาความรู้ ความสามารถ
และประสบการณ์ทำงานในแต่ละระดับความสามารถ เพื่อรับผิดชอบในงานที่เหมาะสม

ในด้านอุปกรณ์สื่อสารโทรคมนาคม บริษัทได้ศึกษา คัดเลือก
และจัดหาอุปกรณ์สื่อสารโทรคมนาคมที่มีคุณภาพทั้งจากบริษัทผู้ผลิตและผู้จัดจำหน่ายทั้งในและต่างประเทศ
โดยไม่ได้จำกัดเฉพาะบริษัทผู้ผลิตรายใดรายหนึ่งโดยเฉพาะ
โดยบริษัทจะสั่งซื้ออุปกรณ์สื่อสารโทรคมนาคมจากบริษัทผู้ผลิตหรือผู้จัดจำหน่ายที่ผ่านการพิจารณาด้านคุณภาพ
และบริการในเบื้องต้น (Approved List) อย่างไรก็ตาม
ในการสั่งซื้ออุปกรณ์สื่อสารโทรคมนาคมขึ้นอยู่กับลักษณะและขนาดของโครงการที่บริษัทเข้าร่วมการประมูลว่าจะสอดคล้องและเหมาะสมที่จะใช้อุปกรณ์สื่อสารโทรคมนาคมประเภทใดและของบริษัทผู้ผลิตหรือผู้จัดจำหน่ายรายใด
ทั้งในด้านเทคนิคและในด้านราคา นอกจากอุปกรณ์สื่อสารโทรคมนาคมแล้ว
บริษัทยังมีการจัดหาอุปกรณ์ประกอบการติดตั้งจากบริษัทผู้ผลิตในประเทศ
หรือตัวแทนจำหน่ายในประเทศอีกด้วย

ทั้งนี้
บริษัทมีนโยบายในการซื้อสินค้าอุปกรณ์สื่อสารโทรคมนาคมต่อเมื่อบริษัทแน่ใจว่าบริษัทจะได้งานโครงการแล้วเท่านั้น
ในกรณีของการสั่งซื้ออุปกรณ์สื่อสารโทรคมนาคมในสกุลเงินตราต่างประเทศ
บริษัทมีนโยบายในการป้องกันความเสี่ยงจากอัตราแลกเปลี่ยน แบ่งออกเป็น 2 ลักษณะ ได้แก่ 1)
ในกรณีที่บริษัททำสัญญากับลูกค้าของบริษัทเป็นสกุลเงินบาท
บริษัทจะทำสัญญาซื้อเงินตราต่างประเทศล่วงหน้า (Forward Contract)
ทันทีตามมูลค่าสินค้าหรืออุปกรณ์ที่ต้องสั่งซื้อจากต่างประเทศ และ 2)
ในกรณีที่บริษัททำสัญญากับบริษัทลูกค้าเป็นสกุลเงินต่างประเทศ
บริษัทจะกำหนดอัตราแลกเปลี่ยนในการชำระเงินในลักษณะของ Back to Back กล่าวคือ
กำหนดใช้อัตราแลกเปลี่ยนเดียวกันระหว่าง บริษัทกับบริษัทผู้ผลิต และบริษัทกับบริษัทลูกค้า
เพื่อเป็นการป้องกันความเสี่ยงดังกล่าวข้างต้น

นอกจากนี้บริษัทมีผลิตภัณฑ์เฉพาะทาง เพื่อสนับสนุนงานในธุรกิจโครงการ ดังนี้

-   จัดหา ออกแบบและวางระบบ ในด้านรักษาความปลอดภัย ต่างๆ อาทิเช่น
    ระบบกล้องโทรทัศน์วงจรปิด (CCTV System) ระบบควบคุมการเข้า-ออก (Access
    Control System) ระบบป้องกันการบุกรุก (Intrution System) ระบบป้องกันอัคคีภัย
    (Fire Alarm System) เป็นต้น ให้แก่กลุ่มลูกค้าทั้งภาครัฐและภาคเอกชน

-   จัดจำหน่ายเครื่องมือวัดด้านระบบสื่อสารและโทรคมนาคม ประกอบด้วย
    เครื่องมือวัดระสื่อสารไร้สาย เครื่องมือวัดระบบโครงข่ายเคเบิ้ลใยแก้วนำแสง
    เครื่องมือวัดระบบสื่อสารดิจิตอล และเครื่องมือวัดอื่นๆ โดยบริษัทเป็นตัวแทนจำหน่ายของ
    Anritsu Group ภายใต้เครื่องหมายการค้า “Anritsu”
    และนอกจากนั้นแล้วบริษัทมีการขยายตลาดไปในกลุ่มเครื่องมือวัดอื่นๆ ที่นอกเหนือจาก
    Anritsu และมีการสร้างความร่วมมือกับตัวแทนจำหน่ายเครื่องมือวัดยี่ห้ออื่น
    เพื่อเพิ่มช่องทางการจัดจำหน่าย และสามารถเติมเต็มความต้องการของลูกค้าแบบเบ็ดเสร็จ

  4.2 ธุรกิจบริการโทรคมนาคม (Telecom Service Business)

1.  ลักษณะผลิตภัณฑ์และการให้บริการ

บริษัทเป็นผู้จัดหา สำรวจ ติดตั้ง เครื่องโทรศัพท์สาธารณะ คุรุภัณฑ์คอมพิวเตอร์
สถานีดาวเทียมลูกข่าย ระบบผลิตไฟฟ้าจากเซลล์แสงอาทิตย์ และบริการอินเตอร์เน็ตในโรงเรียน
และชุมชน ตามแผนการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม (USO)
ของ กสทช. รวมถึงการดูแล ซ่อมบำรุงตามระยะเวลาที่กำหนด
รวมถึงการขยายธุรกิจเป็นผู้ให้บริการ MVNO (Mobile Virtual Network Operator
:บริการโทรศัพท์เคลื่อนที่ที่มิได้มีโครงข่ายเป็นของตนเอง ) และการให้บริการเช่าใช้ระบบคอนแทค
เซ็นเตอร์ (Hosted Contact Center) ในชื่อการค้า “EasyConnect”

2.  การตลาดและการแข่งขัน

เนื่องจากธุรกิจในอุตสาหกรรมโทรคมนาคมเริ่มมีการปรับเปลี่ยนเทคโนโลยีใหม่ๆ
เพื่อให้บริการลูกค้าได้อย่างมีประสิทธิภาพมากยิ่งขึ้น
ซึ่งจะไปเน้นการดำเนินงานตามลักษณะธุรกิจหลักเป็นหลัก
และยังเป็นผู้ได้รับใบอนุญาตประกอบกิจการโทรคมนาคม ประเภท 2 แบบมีโครงข่าย และประเภท
3
มีหน้าที่จะต้องจัดสรรเงินรายได้ส่วนหนึ่งมาดำเนินการตามแผนการจัดให้มีบริการโทรคมนาคมพื้นฐานโดยทั่วถึง
และบริการเพื่อสังคม (USO) ตามที่ กสทช. เป็นผู้กำหนด
และเมื่อแผนการจัดให้มีบริการโทรคมนาคมพื้นฐานโดยทั่วถึง และบริการเพื่อสังคม ( พ.ศ.2555
ถึง พ.ศ.2559 )
มีผลบังคับใช้ก็จะทำให้เกิดโอกาสทางธุรกิจที่จะเข้าร่วมเสนอในการจัดให้มีบริการดังกล่าวในลักษณะต่างๆมากขึ้น
ซึ่งที่ผ่านมาบริษัทมีผลงานในการดำเนินการโครงการตามแผนดังกล่าวได้แก่

  - งานจ้างเหมาติดตั้งโทรศัพท์สาธารณะ และบริการอินเตอร์เน็ต จำนวน 10 หมู่บ้าน ของ
  กสทช.

  - งานจัดจ้างทำระบบโทรศัพท์สาธารณะ CDMA สำหรับโครงการ USO ของบริษัท กสท
  โทรคมนาคม จำกัด (มหาชน)

  - โครงการจัดให้มีบริการโทรคมนาคมพื้นฐานโดยทั่วถึงและบริการสังคม ให้แก่ บริษัท ทริปเปิลที
  บรอดแบนด์ จำกัด (มหาชน) ซึ่งอยู่ระหว่างการดำเนินงาน
  และคาดว่าจะมีการให้บริการอย่างต่อเนื่องในปีต่อๆ ไป

  - โครงการจัดให้มีบริการโทรคมนาคมพื้นฐานโดยทั่วถึงและบริการสังคม ให้แก่ บริษัท จัสเทล
  เน็ทเวิร์ค จำกัด ซึ่งอยู่ระหว่างการดำเนินงาน
  และคาดว่าจะมีการให้บริการอย่างต่อเนื่องในปีต่อๆ ไป

ปัจจุบันสถานการณ์การแข่งขันในตลาดธุกิจการให้บริการเป็นที่น่าสนใจ
โดยจะต้องมีการดำเนินการโครงการแบบเบ็ดเสร็จ พร้อมการดูแล (Operation) และบำรุงรักษา
(Maintenance) อันได้แก่การดำเนินงานโครงการให้บริการโทรคมนาคมขั้นพื้นฐานโดยทั่วถึง และ
บริการเพื่อสังคมนั้นซึ่งจะมีลักษณะธุรกิจการให้บริการด้าน ICT
และเป็นโครงการที่จะมีการขยายขนาดโครงการให้ใหญ่ขึ้นอย่างต่อเนื่องตามยอดรายได้ของผู้ที่ได้รับใบอนุญาตประกอบกิจการโทรคมนาคม
ประเภทที่ 2 แบบมีโครงข่าย และ ประเภทที่ 3
ซึ่งเป็นผู้ให้บริการโทรคมนาคมรายใหญ่ที่มีโครงข่ายเป็นของตัวเอง
และมีภาระกิจต้องดำเนินการตามแผน USO
โดยเริ่มมีบริษัทคู่แข่งสนใจและเข้าร่วมประมูลงานตามแผนดังกล่าว ได้แก่ บริษัทสามารถเทเลคอม
จำกัด (มหาชน) และบริษัท ล็อกเลย์ จำกัด (มหาชน)

3.  ช่องทางการจำหน่ายและกลุ่มลูกค้า

บริษัทวางแผนที่จะเสนอบริการไปยังกลุ่มผู้รับใบอนุญาตประกอบกิจการโทรคมนาคม ประเภทที่ 2
แบบมีโครงข่าย และ ประเภทที่ 3
ซึ่งเป็นผู้ให้บริการโทรคมนาคมรายใหญ่ที่มีโครงข่ายเป็นของตนเอง
และมีภาระกิจต้องดำเนินการตามแผน USO เช่นบริษัท กสท โทรคมนาคม จำกัด (มหาชน) เป็นต้น

กลยุทธ์การแข่งขัน

กลยุทธ์การแข่งขันของบริษัท
มีวัตถุประสงค์หลักในการปรับเปลี่ยนให้ขอบเขตของงานการให้บริการที่หลากหลายขึ้น
เพื่อรองรับโอกาสทางธุรกิจใหม่ ที่ตอบสนองต่อความต้องการของกลุ่มเป้าหมาย
โดยมีแนวทางในการเข้าไปร่วมเสนอ กำหนดแผนงาน
และลักษณะของการให้บริการกับหน่วยงานที่เกี่ยวข้อง
และสร้างความเชื่อมั่นในการนำเสนอการดำเนินงานโครงการแบบเบ็ดเสร็จ
พร้อมทั้งการดูแลและบำรุงรักษา
ซึ่งบริษัทมีประสบการณ์และความชำนาญในลักษณะการให้บริการดังกล่าวเป็นอย่างดีโดยมีการควบคุมตาม
Service Level Agreement (SLA) หรือ Quatity of Service (QOS) ที่กำหนด

  4.2.4 การจัดหาผลิตภัณฑ์และบริการ

ในการพิจารณาจัดหาอุปกรณ์ต่างๆ เช่น เครื่องโทรศัพท์สาธารณะ ตู้โทรศัพท์สารณะ
อุปกรณ์ดาวเทียมลูกข่าย และ คุรุภัณฑ์คอมพิวเตอร์ และการให้บริการอินเตอร์เน็ต
บริษัทคำนึงถึงคุณภาพ ประสิทธิภาพการใช้งาน บริการหลังการขาย
และคุณภาพของการให้บริการเป็นหลัก

ในด้านการบำรุงรักษาเครื่องโทรศัพท์สาธารณะและตู้โทรศัพท์ให้อยู่ในสภาพที่ใช้งานได้อยู่เสมอ
บริษัทได้ว่าจ้างบริษัทภายนอกเป็นผู้รับเหมาในการทำความสะอาดและบำรุงรักษา
รวมถึงการจัดเก็บเหรียญจากเครื่องโทรศัพท์ ทั้งนี้ในการพิจารณาเลือกบริษัทผู้รับเหมา
บริษัทจะคำนึงถึงความน่าเชื่อถือ ประสิทธิภาพ
และความรับผิดชอบในการปฏิบัติงานของบริษัทผู้รับเหมาเป็นสำคัญ

ในด้านการบำรุงรักษาระบบ คอมพิวเตอร์ และ อินเตอร์เน็ต
บริษัทวางแผนจัดซื้ออุปกรณ์คอมพิวเตอร์พร้อมกับการรับประกันซ่อมบำรุง ณ. สถานที่ติดตั้ง
โดยจัดซื้อจากผู้ผลิตหรือตัวแทนจำหน่ายที่มีผลงาน น่าเชื่อถือ และมีศูนย์บริการครอบคลุมทุกภูมิภาค

  นอกจากนี้บริษัทยังมีการดำเนินการให้บริการอื่นๆ อีกได้แก่

-   การขยายธุรกิจเป็นผู้ให้บริการ MVNO (Mobile Virtual Network Operator)
    โดยเมื่อวันที่ 16 มิถุนายน 2554 บริษัทได้รับใบอนุญาตประกอบกิจการโทรคมนาคม แบบที่ 1
    ประเภทขายต่อบริการโทรศัพท์เคลื่อนที่ที่มิได้มีโครงข่ายเป็นของตนเอง (MVNO)
    จากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
    (กสทช.)

-   ให้บริการเช่าใช้ระบบคอนแทค เซ็นเตอร์ (Hosted Contact Center) ในชื่อการค้า
    “EasyConnect” โดยอาศัยความสามารถ
    ประสบการณ์ของบุคลากรในการพัฒนาระบบดังกล่าวขึ้นเอง
    กลุ่มเป้าหมายของบริการดังกล่าวคือลูกค้าหรือองค์กรที่ต้องการมีศูนย์บริการลูกค้า (Contact
    Center) สำหรับงานขาย งานบริการหลังการขาย ซึ่งการเช่าใช้บริการ Contact Center
    จะช่วยให้ลดต้นทุนการลงทุนระบบ Contact Center แก่ลูกค้า
    รูปแบบบริการจะเชื่อมต่อกับชุด PC และหูฟังจากบริษัทของลูกค้าผ่านช่องสัญญาณเช่า
    หรือผ่านเครือข่ายอินเตอร์เน็ตความเร็วสูงมายังระบบหลักที่ศูนย์กลาง (Hosted)
    ทำให้สามารถบริการลูกค้าของลูกค้าได้ทันที

  4.3 ธุรกิจจัดหา ออกแบบ และวางระบบคอมพิวเตอร์ (Computer System Integration)
  และธุรกิจคลาวด์
  คอมพิวติ้ง (Cloud Computing )

ธุรกิจจัดหา ออกแบบ
และวางระบบคอมพิวเตอร์เป็นการให้บริการด้านการออกแบบและวางระบบคอมพิวเตอร์
รวมถึงการพัฒนาซอฟต์แวร์ระบบงาน (Application Software)
การให้บริการด้านบำรุงรักษาและจัดจำหน่ายอุปกรณ์คอมพิวเตอร์และอุปกรณ์ต่อพ่วงที่เกี่ยวข้อง ทั้งนี้
ซีซีเอสจะติดต่อและรับงานจากลูกค้าโดยตรง
ทั้งในลักษณะการร่วมประมูลโครงการของหน่วยงานรัฐวิสาหกิจ หน่วยงานราชการ และบริษัทเอกชน
และ การนำเสนอสินค้า หรือ Solution ใหม่แก่ลูกค้าเป้าหมายโดยตรงทั้งนี้
ในการให้บริการวางระบบคอมพิวเตอร์นั้น ซีซีเอสจะนำเอาซอฟต์แวร์ระบบงาน (Application
Software) ที่ได้มีการพัฒนาแล้วจากบริษัทผู้ผลิตต่างๆ
มาใช้เป็นส่วนประกอบในการวางระบบคอมพิวเตอร์ของลูกค้า เนื่องจากซอฟต์แวร์ระบบงาน
(Application Software) ส่วนใหญ่เป็นการออกแบบที่มุ่งให้ใช้งานได้กับกลุ่มลูกค้าทั่วไป
จึงต้องมีการปรับแต่ง และพัฒนาโปรแกรมเพิ่มเติม
เพื่อให้สามารถตอบสนองความต้องการเฉพาะของลูกค้าในแต่ละองค์กร
หรือในแต่ละหน่วยงานภายในองค์กร ซึ่งอาจมีความต้องการในการใช้งานที่แตกต่างกันไป
ทำให้ซอฟต์แวร์ระบบงาน (Application Software) เพียงซอฟต์แวร์เดียว
หรือของบริษัทผู้ผลิตรายเดียวอาจไม่สามารถตอบสนองความต้องการได้ทั้งระบบงานหรือของทุกหน่วยงาน
ดังนั้น
หน่วยงานราชการหรือบริษัทเอกชนขนาดใหญ่ที่มีความต้องการการใช้งานคอมพิวเตอร์ที่ซับซ้อนจำเป็นต้องจัดให้มีการประมูลงานเพื่อว่าจ้างบริษัทผู้เชี่ยวชาญภายนอกในการบูรณาการระบบคอมพิวเตอร์
โดยไม่ได้ใช้วิธีการสั่งซื้อซอฟต์แวร์ระบบงาน (Application Software)
โดยตรงจากบริษัทผู้ผลิตรายใดรายหนึ่ง
จึงถือว่าเป็นช่องทางและข้อได้เปรียบในการดำเนินธุรกิจของซีซีเอส ที่สามารถให้บริการในส่วนนี้ได้

ธุรกิจคลาวด์ คอมพิวติ้ง เป็นการนำระบบซอฟต์แวร์แอพพลิเคชั่นต่างๆ ไว้ที่เครื่องแม่ข่ายกลาง
จากนั้นก็อนุญาตให้ผู้ใช้งานสามารถล็อกอินเข้ามาในระบบเพื่อใช้งานระบบซอฟต์แวร์ต่างๆ
ผ่านเครือข่ายอินเตอร์เน็ต ซึ่งคลาวด์ คอมพิวติ้ง
เป็นเทคโนโลยีที่เข้ามาช่วยให้ธุรกิจที่ต้องการใช้งานระบบเทคโนโลยีสารสนเทศ
ได้มีทางเลือกในการเช่าใช้ระบบแทนที่จะต้องลงทุนซื้อระบบ
ซึ่งเหมาะอย่างยิ่งสำหรับธุรกิจขนาดกลางและเล็กที่อาจจะมีข้อจำกัดเรื่องงบประมาณ

นอกจากนี้ คลาวด์ คอมพิวติ้ง ยังช่วยให้ผู้ประกอบการที่แม้จะไม่เคยมีระบบเทคโนโลยีสารสนเทศ
ใช้มาก่อนเลยก็สามารถเริ่มต้นใช้งานระบบเทคโนโลยีสารสนเทศได้ในระยะเวลาอันสั้น
สิ่งที่ผู้ประกอบการจำเป็นต้องมี
มีเพียงคอมพิวเตอร์และอินเทอร์เน็ตเพื่อที่จะเชื่อมโยงเข้าไปสู่ระบบแอพพลิเคชั่นของตนที่อยู่บนคลาวด์
คอมพิวติ้งเท่านั้น

และหลังจากเริ่มต้นใช้งานแล้ว คลาวด์ คอมพิวติ้งยังช่วยให้ธุรกิจสามารถดำเนินธุรกิจไปตามปกติ
โดยมีระบบเทคโนโลยีสารสนเทศเป็นตัวช่วยหลักโดยไม่ต้องกังวลเรื่องภาระค่าใช้จ่ายเริ่มต้นเท่านั้น
แต่ผู้ใช้ยังไม่ต้องกังวลถึงภาระค่าดูแลและบำรุงรักษาระบบ
ไม่ต้องกังวลเรื่องการพัฒนาแอพพลิเคชั่นใหม่ๆ และการอัพเกรดระบบใหม่ๆ อยู่ตลอดเวลา
เพราะเรื่องเหล่านี้จะถูกยกให้เป็นภาระของผู้ให้บริการคลาวด์ คอมพิวติ้ง (Cloud Computing
Services)
ซึ่งรายละเอียดของบริการจะมีความแตกต่างกันขึ้นกับความต้องการใช้งานผู้ใช้ว่าต้องการใช้งานระบบซอฟต์แวร์ระบบใดบ้าง

ทั้งนี้ ด้วยบริการคลาวด์ คอมพิวติ้ง เป็นการให้บริการแบบเช่าใช้ระบบซอฟต์แวร์ ดังนั้น
ผู้ประกอบการเอสเอ็มอีสามารถเลือกใช้บริการเฉพาะระบบซอฟต์แวร์ที่มีความจำเป็นเร่งด่วนกับการประกอบธุรกิจของตน
เป็นรายประเภทหรือรายโมดุลของซอฟต์แวร์
ค่าใช้บริการก็จะแปรผันตามประเภทและปริมาณของระบบซอฟต์แวร์ที่เช่าใช้บริการ
คือใช้เท่าไหนจ่ายเท่านั้น (Pay per Use)
โดยผู้ใช้จะต้องชำระค่าใช้บริการซอฟต์แวร์แบบรายเดือน หรือรายปี

เมื่อลักษณะการให้บริการใช้ระบบซอฟต์แวร์บนแพลตฟอร์มของคลาวด์ คอมพิวติ้งเป็นดังนี้
ดังนั้นสิ่งที่จะเกิดควบคู่กันกับ คลาวด์ คอมพิวติ้ง
ก็คือรูปแบบบริการซอฟต์แวร์แบบใหม่ที่ไม่ใช่การขายขาด แต่เป็นการให้บริการแบบเช่าใช้ซอฟต์แวร์
หรือที่เรียกกันว่า Software as a Service (SaaS) ซึ่งตามโมเดลนี้ซอฟต์แวร์จะเปลี่ยนจาก
“สินค้า” ที่ต้องถูกซื้อ เป็น “บริการ” ที่ต้องจ่ายค่าใช้บริการตามที่ใช้งานจริง SaaS
เป็นรูปแบบธุรกิจการให้บริการซอฟต์แวร์ที่กำลังเป็นที่นิยมอยู่ในปัจจุบัน

  4.3.1 ลักษณะผลิตภัณฑ์หรือบริการ

ธุรกิจจัดหา ออกแบบ และวางระบบคอมพิวเตอร์

ในการวางระบบคอมพิวเตอร์ บริษัทต้องศึกษาความต้องการของลูกค้า และนำเสนอสินค้า หรือ
Solution
ที่เหมาะสมให้แก่ลูกค้า ทั้งนี้ในกระบวนการส่งมอบ Solution ดังกล่าว
จะประกอบด้วยขั้นตอนการจัดหา Solution ทั้งในลักษณะซอฟต์แวร์สำเร็จรูป
หรือการพัฒนาซอฟต์แวร์ระบบงานใหม่ (Application Software)
ซึ่งจะต้องมีการปรับแต่งและพัฒนาโปรแกรมเพิ่มเติมเพื่อให้ตอบสนองความต้องการเฉพาะลูกค้า
และยังจัดหาอุปกรณ์คอมพิวเตอร์และอุปกรณ์ต่อพ่วงต่างๆ
ตลอดจนการติดตั้งและทดสอบการใช้งานของระบบงาน
โดยมีระยะเวลาในการดำเนินการแต่ละโครงการอยู่ระหว่าง 6 เดือน ถึง 2 ปี นอกจากนี้
ยังมีการบริการหลังการขาย ได้แก่ การฝึกอบรม การดูแลบำรุงรักษา เป็นต้น บุคลากรของซีซีเอส
ประกอบด้วยส่วนงานขาย ส่วนงานบริการและพัฒนาซอฟต์แวร์ ซึ่งจะประกอบด้วย นักวิเคราะห์ธุรกิจ
(Business Analyst) นักวิเคราะห์ระบบ (System Analyst) นักเขียนโปรแกรม
(Programmer) วิศวกรระบบ (System Engineer) และช่างเทคนิค
บุคลากรเหล่านี้ล้วนเป็นผู้ที่มีความรู้ ความสามารถ ประสบการณ์ และความเชี่ยวชาญเฉพาะด้าน
ซึ่งสามารถนำเสนอ Solution ทางด้าน Application
Softwareที่ตอบสนองความต้องการและเพิ่มประสิทธิภาพในการปฏิบัติงานของลูกค้า

ปัจจุบัน ซีซีเอสมีความเชี่ยวชาญ ชำนาญ ในการนำเสนอ Soloution ทางด้าน Application
Softwareในกลุ่มอุตสาหกรรมโทรคมนาคม และสาธารณูปโภค
โดยสามารถจำแนกตามระบบงานหลักเป็น 3 ระบบงาน ได้แก่

1.  ระบบการสนับสนุนการให้บริการลูกค้า (Customer Care)
    เป็นระบบที่ครอบคลุมกระบวนการที่เกี่ยวข้องกับการบริการลูกค้าประกอบด้วยระบบย่อย เช่น
    ระบบการเปิดเลขหมายโทรศัพท์ (Service Activation) ระบบการออกใบแจ้งหนี้
    (Billing System) และระบบการจัดเก็บเงิน (Payment System) เป็นต้น

2.  ระบบการวิเคราะห์ข้อมูลทางธุรกิจ เช่น ระบบคลังข้อมูล (Data Warehouse)
    ซึ่งใช้งานร่วมกับระบบข้อมูลเพื่อการตัดสินใจทางธุรกิจ (Business Intelligence) อาทิ
    การพัฒนา Application
    เพื่อการจัดเก็บข้อมูลลูกค้าของธนาคารพาณิชย์และการนำข้อมูลมาวิเคราะห์เพื่อใช้วางแผนในการทำการตลาด
    หรือวางแผนในการออกผลิตภัณฑ์ใหม่

3.  ระบบการวางแผนและจัดการทรัพยากรภายในองค์กร (Enterprise Resource
    Planning) ซึ่งเป็นระบบสนับสนุนการดำเนินงานภายในองค์กร (Back Office)
    ให้เกิดประสิทธิภาพสูงสุด เช่น ระบบบัญชี ระบบการบริหารสินค้าคงคลัง เป็นต้น

นอกจากงานวางระบบคอมพิวเตอร์และการพัฒนาซอฟต์แวร์ระบบงาน (Application Software)
ซึ่งแบ่งเป็นการพัฒนาซอฟต์แวร์ขึ้นมาใหม่และ/หรือการปรับแต่ง (Customise)
ซอฟต์แวร์สำเร็จรูปให้ตรงกับความต้องการของลูกค้าแต่ละรายบริษัทยังให้บริการในด้านอื่นๆ ได้แก่
การให้บริการบำรุงรักษา (Maintenance Service) ระบบคอมพิวเตอร์
ทั้งในด้านซอฟต์แวร์ระบบ (System Software) และซอฟต์แวร์ระบบงาน (Application
Software) รวมถึง Hardware
โดยส่วนมากจะเป็นการให้บริการต่อเนื่องแก่ลูกค้าที่ระยะเวลารับประกันตามสัญญาว่าจ้างวางระบบสิ้นสุดลง
โดยทั่วไปบริษัทมีช่วงระยะเวลาการรับประกันระบบงานระหว่าง 1 ถึง 2 ปี
ซึ่งสัญญาบำรุงรักษาโดยทั่วไปจะมีระยะเวลาการให้บริการเป็นรายปี ทั้งนี้
ขึ้นกับความต้องการของลูกค้า

ธุรกิจคลาวด์ คอมพิวติ้ง (Cloud Computing Services)

เป็นการนำความพร้อมทั้งด้าน Hardware , Software ของระบบคอมพิวเตอร์
และเครือข่ายอินเตอร์เน็ตที่มีคุณภาพและประสิทธิภาพที่ดีมาใช้บริการเช่าใช้ให้กับลูกค้าประเภทต่างๆตามความเหมาะสม
โดยจะมีการแบ่งการให้บริการออกเป็น 2 ประเภท ดังนี้

1.  การให้บริการโครงสร้างพื้นฐานคลาวด์ (Infrastructure-as-a-Service)

เป็นการให้บริการเช่าใช้ Hardware Resource เช่น CPU, Memory, Storage
ปัจจุบันได้เริ่มให้บริการกับบริษัทภายในกลุ่มจัสมินไปแล้ว

2.  การให้บริการซอร์ฟแวร์ (Software-as-a-Service)

เป็นการให้บริการเช่าใช้ Application Software โดยจะมี Software ระบบบริหารองค์กร
ภาครัฐ เริ่มทำตลาดและให้บริการให้กับกลุ่มลูกค้าเป้าหมาย และจะมี Software อื่นๆ
ผลิตตามออกมาเป็นระยะ

  4.3.2 การตลาดและการแข่งขัน

ธุรกิจจัดหา ออกแบบ และวางระบบคอมพิวเตอร์

ปัจจุบันปริมาณความต้องการในการใช้งาน
และการพัฒนาระบบเทคโนโลยีสารสนเทศในประเทศมีการขยายตัวอย่างต่อเนื่อง
อันเป็นผลจากนโยบายของรัฐบาลที่ส่งเสริมให้มีการนำระบบเทคโนโลยีสารสนเทศมาใช้ในหน่วยงานของรัฐ
และบริษัทเอกชนเพื่อให้การทำงานมีประสิทธิภาพได้มาตรฐานและทัดเทียมกับนานาประเทศ
ประกอบกับความก้าวหน้าในด้านเทคโนโลยีสารสนเทศ
ทำให้เกิดความต้องการในการวางระบบคอมพิวเตอร์และการพัฒนาซอฟต์แวร์ระบบงานต่างๆ
เพิ่มมากขึ้น และทำให้จำนวนผู้ประกอบการเพิ่มสูงขึ้น ส่งผลให้การแข่งขันเพิ่มความรุนแรง

จากภาวะการแข่งขันดังกล่าว
ทำให้โอกาสในการชนะการประมูลและอัตรากำไรขั้นต้นของแต่ละโครงการลดน้อยลง อย่างไรก็ตาม
บริษัทเชื่อมั่นว่าบริษัทมีข้อได้เปรียบคู่แข่งในด้านการบริหารจัดการโครงการที่ดี
มีบุคลากรที่มีความรู้ความชำนาญเฉพาะทาง
รวมถึงประวัติการทำงานและความสัมพันธ์ที่ดีกับลูกค้าของบริษัท ซึ่งในกรณีโครงการขนาดใหญ่นั้น
ลูกค้าจะให้ความสำคัญกับความสามารถดังกล่าว สำหรับคู่แข่งสำคัญในตลาด ได้แก่ บมจ.
อินเตอร์เนชั่นแนล รีเสริช คอร์ปอเรชั่น (IRCP) บมจ. เอ็ม เอฟ อี ซี (MFEC) บมจ.
แอ็ดวานซ์ อินฟอร์เมชั่น เทคโนโลยี (AIT) บมจ. ล๊อกซเล่ย์ (LOXLEY) และ บริษัท ซี ดี จี
กรุ๊ป เป็นต้น

  ธุรกิจคลาวด์ คอมพิวติ้ง

จากเทคโนโลยีทางด้านสารสนเทศที่มีความพร้อมทางด้านเครือข่ายอินเตอร์เน็ตมากขึ้นอีกทั้งผู้ประกอบการต้องการลดค่าใช้จ่ายทางด้านเทคโนโลยีสารสนเทศ
ทั้งในด้านการลงทุนและการบำรุงรักษา และต้องการประสิทธิภาพในการทำงานเพิ่มขึ้น
จึงทำให้ตลาดของการให้บริการคลาวด์ คอมพิวติ้ง ได้รับความสนใจและยอมรับจากตลาดมากยิ่งขึ้น
ทางบริษัท
มีบุคคลากรที่มีความเชี่ยวชาญด้านการพัฒนาซอฟท์แวร์อีกทั้งกลุ่มบริษัทยังมีผู้ให้บริการเครือข่ายบรอดแบนด์อินเตอร์เน็ตและผู้ให้บริการอินเตอร์เน็ต
ที่มีศักยภาพรายใหญ่รายหนึ่งในตลาด ซึ่งมี Brand ที่เป็นที่รู้จักยอมรับ
ทำให้บริษัทมีความเชื่อมั่นที่จะต้องทำตลาดของด้านุธุรกิจคลาวด์ คอมพิวติ้งได้เป็นอย่างดี
และเป็นการเพิ่มแหล่งรายได้ใหม่ในอนาคต

  4.3.3 ช่องทางการจำหน่ายและกลุ่มลูกค้า

ช่องทางการจำหน่ายของซีซีเอส แบ่งออกเป็นการเข้าร่วมประมูลโครงการและการนำเสนอ
Solution แก่ลูกค้าเป้าหมายโดยตรง ที่ผ่านมา ในโครงการประมูลงานแต่ละครั้ง
จะมีบริษัทผู้ประกอบการเข้าร่วมประมูลประมาณ 3 - 5 ราย
ทั้งนี้ขึ้นกับประเภทของระบบงานและขนาดของโครงการ
โดยบริษัทมีนโยบายที่จะประมูลงานโดยตรงทั้งหมด
เว้นในบางกรณีที่จำเป็นต้องประมูลงานร่วมกับบริษัทอื่น ในลักษณะของธุรกิจค้าร่วม เช่น
โครงการระบบบริการลูกค้าและใบแจ้งหนี้ ซึ่งร่วมกับ Convergys Information Management
Group Inc. และงานรับจ้างเหมาติดตั้งอุปกรณ์ตามโครงการขยายโครงข่ายอัจฉริยะ
ซึ่งประมูลร่วมกับ จัสมิน เทเลคอม เป็นต้น

ลักษณะการได้งานของบริษัท แบ่งได้เป็น 2 ลักษณะ ดังนี้

1. การเข้าร่วมประมูลโครงการ

บริษัทจะพิจารณาเข้าร่วมประมูลงานทั้งในลักษณะการจัดหาพิเศษ หรือ การเปิดประมูลงานทั่วไป
ทั้งนี้ ขึ้นอยู่กับเนื้อหา ความเชี่ยวชาญ
และผลการประเมินความสามารถในการบริหารและส่งมอบงานนั้นๆ
โดยบริษัทจะมีการศึกษาทั้งในด้านเทคนิคและด้านผลตอบแทนจากการบริหารโครงการนั้นๆ
รวมถึงแหล่งเงินทุนในการดำเนินการ ก่อนการยื่นประมูลงานแต่ละครั้ง

2. การนำเสนอ Solution แก่ลูกค้าเป้าหมายโดยตรง

ขั้นตอนการทำงานโดยรวม แบ่งได้ดังนี้

1.  ศึกษาลักษณะธุรกิจ ความต้องการหรือปัญหาของลูกค้า
    รวมถึงผลกระทบที่อาจเกิดขึ้นจากสภาวะแวดล้อมที่เปลี่ยนแปลงไป
    โดยทีมงานจะศึกษาความเป็นไปได้ทางเทคนิคและอุปกรณ์
    ตลอดจนแนวทางการปฏิบัติและระยะเวลาที่ใช้ในการดำเนินงาน

2.  ออกแบบผลิตภัณฑ์โดยทีมงานวิศวกรคอมพิวเตอร์
    รวมถึงการพิจารณาจัดหาสินค้าหรือซอฟต์แวร์ที่มีความเหมาะสมและสามารถตอบสนองความต้องการของลูกค้าแต่ละราย
    โดยเลือกพิจารณาจากบริษัทผู้ผลิตที่มีความเชี่ยวชาญ และนำเสนอ Solution แก่ลูกค้า

3.  ภายหลังได้รับการว่าจ้าง บริษัทพัฒนาซอฟต์แวร์ระบบงาน จัดหาอุปกรณ์ ติดตั้ง
    ทดสอบการทำงานทั้งด้าน Hardware และ Software
    โดยมีการฝึกอบรมการใช้งานให้แก่ลูกค้า

4.  บริษัทมีระยะเวลารับประกันสินค้า โดยทีมงานบริการของบริษัทจะให้ความช่วยเหลือ แก้ปัญหา
    ตอบข้อสงสัย (Help Desk) แก่ลูกค้า เพื่อให้ลูกค้าเกิดความมั่นใจในสินค้าและบริการ
    ซึ่งการให้บริการดังกล่าวเป็นปัจจัยสำคัญที่จะช่วยในการตัดสินใจของลูกค้าในการทำสัญญาว่าจ้างบริษัทในการให้บริการบำรุงรักษาต่อไป
    ภายหลังจากหมดระยะเวลารับประกัน

ลักษณะลูกค้าและกลุ่มลูกค้าเป้าหมาย

ลูกค้าหลักของบริษัท ได้แก่ หน่วยงานราชการ หน่วยงานรัฐวิสาหกิจ
บริษัทเอกชนที่เกิดจากการแปรรูปจากรัฐวิสาหกิจ และบริษัทเอกชนขนาดใหญ่
ในแต่ละปีลูกค้าหลักของบริษัทจะแตกต่างกันไปตามโครงการที่บริษัทประมูลงานได้

กลยุทธ์การแข่งขัน

กลยุทธ์การแข่งขันของธุรกิจงานการออกแบบและวางระบบคอมพิวเตอร์มีลักษณะเช่นเดียวกับธุรกิจงานวางระบบโครงการสื่อสารโทรคมนาคมซึ่งอยู่ในข้อ
4.1.3 เรื่องกลยุทธ์การแข่งขัน

  4.3.4 การจัดหาผลิตภัณฑ์และให้บริการ

การบริหารโครงการให้ประสบผลสำเร็จทั้งในด้านคุณภาพและอัตราผลตอบแทนต่อโครงการถือเป็นเป้าหมายสำคัญในการดำเนินงานบริษัท
ปัจจัยสำคัญต่อการบริหารโครงการ แบ่งออกเป็น 2 ประเภท ได้แก่

1.  บุคลากรที่มีความรู้ ความสามารถ ทั้งในด้านวิศวกรคอมพิวเตอร์ นักวิเคราะห์ธุรกิจ
    (Business Analyst) นักวิเคราะห์ระบบ (System Analyst) และนักเขียนโปรแกรม
    (Programmer) วิศวกรระบบ (System Engineer) และช่างเทคนิค ดังนั้น
    เพื่อให้บริษัทสามารถจัดการทรัพยากรบุคคลที่มีอยู่ได้อย่างมีประสิทธิภาพ
    บริษัทจึงได้จัดแบ่งบุคลากรตามสาขาความรู้ ความสามารถ
    และประสบการณ์ทำงานในแต่ละระดับความสามารถ เพื่อรับผิดชอบในงานที่เหมาะสม โดย ณ
    วันที่ 31 ธันวาคม 2554
    บริษัทมีบุคลากรด้านเทคนิคในส่วนปฏิบัติงานและในส่วนการตลาดทั้งสิ้น 58 คน อย่างไรก็ตาม
    นอกเหนือจากบุคลากรด้านเทคนิคที่กล่าวข้างต้น บริษัทยังจำเป็นต้องพึ่งพิงบุคลากรส่วนสนับสนุน
    อาทิ ส่วนงานบัญชีและการเงิน เป็นต้น

2.  การจัดหาซอฟต์แวร์ อุปกรณ์คอมพิวเตอร์และอุปกรณ์ต่อพ่วงต่างๆ
    ในการดำเนินงานที่เหมาะสมและสอดคล้องกับความต้องการของลูกค้าในต้นทุนที่เหมาะสม
    ถือเป็นปัจจัยที่สำคัญต่อผลสำเร็จของโครงการ ปัจจุบันบริษัทมีช่องทางจัดหาผลิตภัณฑ์ ดังนี้

1. บริษัทผู้ผลิตในต่างประเทศ เช่น Convergys, Mahindra-British Telecom, Clarity
Service Pty และ WebMethods เป็นต้น

2. สาขาบริษัทผู้ผลิตในประเทศไทย เช่น Oracle, HP, Cisco Systems เป็นต้น

3. ตัวแทนจำหน่ายสินค้าด้านคอมพิวเตอร์ทั่วไป เช่น บริษัท เดอะแวลลูซิสเต็มส์ จำกัด บริษัท
เอสวีโอเอ จำกัด (มหาชน) เป็นต้น

สำหรับนโยบายในการสั่งซื้อสินค้า บริษัทไม่มีนโยบายในการสั่งซื้อล่วงหน้า
บริษัทจะสั่งซื้อวัตถุดิบตามรายละเอียดการดำเนินงานของแต่ละโครงการ
ซึ่งจะแตกต่างกันไปตามลักษณะและเงื่อนไขโครงการ

ทั้งนี้ บริษัทมีนโยบายในการจัดซื้ออุปกรณ์คอมพิวเตอร์ ซอฟต์แวร์ และอุปกรณ์ต่อพ่วง รวมถึงการจ้าง
Sub-contractor เพื่อทำงานในส่วนที่บริษัทไม่มีความชำนาญ
ต่อเมื่อบริษัทแน่ใจว่าบริษัทจะได้งานโครงการแล้วเท่านั้น ในกรณีของการสั่งซื้ออุปกรณ์คอมพิวเตอร์
ซอฟต์แวร์ และอุปกรณ์ต่อพ่วง ในสกุลเงินตราต่างประเทศ
บริษัทมีนโยบายในการป้องกันความเสี่ยงจากอัตราแลกเปลี่ยน แบ่งออกเป็น 2 ลักษณะ ได้แก่ 1)
ในกรณีที่บริษัททำสัญญากับลูกค้าของบริษัทเป็นสกุลเงินบาท
บริษัทจะทำสัญญาซื้อเงินตราต่างประเทศล่วงหน้า (Forward Contract)
ทันทีตามมูลค่าสินค้าหรืออุปกรณ์ที่ต้องสั่งซื้อจากต่างประเทศ และ 2)
ในกรณีที่บริษัททำสัญญากับบริษัทลูกค้าเป็นสกุลเงินต่างประเทศ
บริษัทจะกำหนดอัตราแลกเปลี่ยนในการชำระเงินในลักษณะของ Back to Back กล่าวคือ
กำหนดใช้อัตราแลกเปลี่ยนเดียวกันระหว่าง บริษัทกับบริษัทผู้ผลิต และบริษัทกับบริษัทลูกค้า
เพื่อเป็นการป้องกันความเสี่ยงดังกล่าวข้างต้น

  4.4 แนวโน้มอุตสาหกรรม

  4.4.1. ด้านการกำกับดูแลอุตสาหกรรมสื่อสารและโทรคมนาคม

ในระยะ 9 เดือนแรกของปี 2554
อุตสาหกรรมสื่อสารและโทรคมนาคมอยู่ภายใต้การกำกับดูแลของคณะกรรมการกิจการโทรคมนาคมแห่งชาติ(กทช.)
ปฏิบัติหน้าที่แทนคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ(กสทช.) ซึ่งขณะนั้นอยู่ระหว่างขั้นตอนการพิจารณาเลือกสรร
กสทช. ดังนั้นในช่วงเวลาดังกล่าว
จึงไม่มีประกาศหรือแผนงานใดที่มีนัยสำคัญต่อตลาดสื่อสารและโทรคมนาคม

ต่อมาเมื่อวันที่ 7 ตุลาคม 2554 ได้มีพระบรมราชโองการโปรดเกล้าฯ
แต่งตั้งคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
(กสทช.) ตามมาตรา 17
แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง
วิทยุโทรทัศน์ และกิจการโทรคมนาคม พ.ศ. 2553 จำนวน 11 ราย
โดยมีหน้าที่เพื่อกำกับดูแลอุตสาหกรรมสื่อสารและโทรคมนาคมรวมทั้งกำหนดนโยบาย
กฎเกณฑ์และการกำกับดูแลภาพรวมของอุตสาหกรรม
ซึ่งกล่าวได้ว่าเป็นคณะกรรมการกำกับดูแลอุตสาหกรรมสื่อสารและโทรคมนาคมชุดแรกที่มีอำนาจกำกับดูแลอย่างเต็มรูปแบบ
ทั้งอุตสาหกรรมกระจายเสียง กิจการโทรทัศน์
และกิจการโทรคมนาคมทั้งนี้จะส่งผลกระทบด้านดีโดยตรงแก่อุตสาหกรรม
เนื่องจากเป็นการเปิดโอกาสแก่อุตสาหกรรมสื่อสารและโทรคมนาคมให้สามารถขับเคลื่อนไปข้างหน้าได้อย่างเต็มกำลัง
โดยเฉพาะการจัดสรรคลื่นความถี่ 3G ของอุตสาหกรรมโทรศัพท์เคลื่อนที่

สำหรับการกำกับดูแลในปี 2554
ได้มีการออกประกาศที่ส่งผลกระทบโดยตรงต่ออุตสาหกรรมสื่อสารและโทรคมนาคม ได้แก่

-   การออกใบอนุญาตวิทยุคมนาคมแบบอัตโนมัติเพื่อประโยชน์ในการลดต้นทุนการเข้าสู่ตลาดและส่งเสริมศักยภาพทางด้านการแข่งขันให้แก่ผู้ประกอบการรายย่อยรวมทั้งอำนวยความสะดวกให้แก่ผู้ประกอบการและผู้บริโภคในการเข้าถึงบริการโทรคมนาคม
    เพื่อให้การดำเนินการพิจารณาออกใบอนุญาตเป็นไปอย่างรวดเร็วโปร่งใส
    มีประสิทธิภาพและทำให้เอกชนมีความคล่องตัวในการดำเนินธุรกิจมากยิ่งขึ้น

-   การกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าวพ.ศ. 2554
    ทั้งในรูปแบบการเข้าถือหุ้นหรือบริหารกิจการ รวมทั้งแจ้งแหล่งที่มาเงินทุน
    เพื่อให้เกิดความชัดเจนในการดำเนินธุรกิจจากบริษัทต่างชาติ

-   นโยบายการกำหนดแผนแม่บทการบริหารคลื่นความถี่,
    แผนแม่บทกิจการกระจายเสียงและกิจการโทรทัศน์ และแผนแม่บทกิจการโทรคมนาคมกสทช
    ได้กำหนดกรอบการทำงาน การเปิดรับฟังความคิดเห็นต่อการกำหนดกรอบนโยบาย
    ซึ่งจะครอบคลุมรูปแบบการดำเนินธุรกิจ
    การจัดสรรคลื่นความถี่และการออกใบอนุญาตบริการโทรศัพท์เคลื่อนที่ 3G/
    WiMAXการจัดสรรใหม่คลื่นความถี่ รวมทั้งการกำหนดบริการรูปแบบใหม่ ๆ เช่น ดิจิตอลทีวี
    ในอนาคต

  4.4.2. ภาวะอุตสาหกรรมและการแข่งขันในปี 2554และ ประมาณการปี 2555

จากสภาวการณ์อุทกภัยอย่างหนักของประเทศไทยในปี 2554 รวมถึงความผันผวนของเศรษฐกิจโลก
ส่งผลให้ตลาด ICT ของไทยเกิดการชะลอตัวบ้าง แต่ยังคงมีการเติบโตเพิ่มขึ้นเมื่อเทียบกับปี 2553
ซึ่งจากข้อมูลงานวิจัยของบริษัท ไอดีซี ไทยแลนด์ จำกัด
ซึ่งเป็นบริษัทที่ปรึกษาและให้วิจัยข้อมูลทางการตลาดระดับโลก จะสามารถประมาณการมูลค่าตลาด
ICT ของไทยในปี 2554ได้ว่ามีมูลค่าประมาณ 1.52
หมื่นล้านเหรียญสหรัฐปัจจัยที่ส่งผลให้การใช้จ่ายของตลาด ICT
มีมูลค่าเพิ่มสูงขึ้นมาจากความนิยมใช้บริการข้อมูลผ่านบรอดแบนด์ความต้องการใช้งานซอฟท์แวร์เพื่อธุรกิจเพิ่มขึ้น
และการลงทุนติดตั้งโครงข่าย 3G ของทีโอที อย่างไรก็ตาม
ถึงแม้ว่าปัญหาจากน้ำท่วมจะยังคงเป็นอุปสรรคต่อไปในปี 2555 บริษัท IDC
ก็ยังคงเชื่อมั่นว่ามูลค่าตลาด ICT ของประเทศไทยก็จะยังคงมีแนวโน้มเพิ่มขึ้น โดยในปี 2555
คาดว่าตลาด ICT ซึ่งหมายความรวมถึงตลาดHardware, Software, IT Service และ
Telecom Service จะมีอัตราการเติบโตอยู่ที่ 10.4% คิดเป็นมูลค่าตลาด ICT รวมประมาณ1.68
หมื่นล้านเหรียญสหรัฐ

นอกจากนี้ คาดว่าบริการด้านข้อมูลผ่านโทรศัพท์มือถือ(Mobile Data Service)
จะเป็นปัจจัยหลักที่ทำให้ตลาดบริการโทรคมนาคมในไทยเติบโตขึ้นจากปี 2554
โดยประมาณการเติบโตเท่ากับ15.5 %คิดเป็นมูลค่าตลาดบริการสื่อสารโทรคมนาคมรวม 968
ล้านเหรียญสหรัฐ ซึ่งบริการที่เป็นตัวขับเคลื่อนหลักคือ
บริการด้านมัลติมีเดียซึ่งรวมถึงการใช้อินเตอร์เน็ต เข้าเว็บไซต์ ดูวิดีโอ
และส่งอีเมล์ผ่านโทรศัพท์มือถือในขณะที่มูลค่าตลาด IT
จะมีการใช้จ่ายหลักมาจากตลาดซอฟแวร์ส่วนตลาดคอมพิวเตอร์พีซีจะขยายตัวลดลงและคาดว่าจะเป็นปีสุดท้ายที่คอมพิวเตอร์พีซีจะเป็นสินค้าหลักในตลาดก่อนที่ความนิยมจะลดลงโดยมีสมาร์ทโฟน
และแท็บเล็ต เข้ามาแทนที่โดยมีอัตราการนำเข้าในปี 2555 ถึง 6.7 ล้านเครื่อง
เปรียบเทียบกับคอมพิวเตอร์พีซีซึ่งประมาณ 4.1 ล้านเครื่อง

การเติบโตของตลาดICT ในปี 2555มีปัจจัยที่สำคัญและมีอิทธิพลต่อการเติบโตของตลาด คือ
ความต้องการของผู้บริโภคที่ต้องการใช้บริการข้อมูลเพิ่มขึ้น โดยเฉพาะบริการผ่านโทรศัพท์เคลื่อนที่
และการลงทุนของผู้ประกอบการ เช่น
ความต้องการการลงทุนโครงข่ายบรอดแบนด์ด้วยเทคโนโลยีไฟเบอร์ออปติค(FTTx)เพื่อรองรับกลุ่มลูกค้าที่มีศักยภาพการขยายโครงข่าย
WiFiเพื่อรองรับบริการ 3G Offload และความเชื่อมั่นในเทคโนโลยี Cloud Computing

  4.4.3. แนวโน้มเทคโนโลยีปี 2555

แนวโน้มเทคโนโลยีที่มีส่วนสำคัญในการกระตุ้นตลาดสื่อสารในปี 2555ได้แก่

-   เทคโนโลยีอินเตอร์เน็ตความเร็วสูงผ่านโครงข่ายไฟเบอร์ (FTTx) - ในปี 2555
    มีแนวโน้มที่ผู้ประกอบการหลักหลายรายจะลงทุนโครงข่าย
    FTTxเพื่อเพิ่มศักยภาพการให้บริการแก่กลุ่มลูกค้าของตน
    ซึ่งจะส่งผลกระตุ้นให้เกิดการเติบโตของตลาดอุปกรณ์สื่อสารในภาพรวม
    และอุปกรณ์ในกลุ่มเคเบิล (Cabling Equipment)
    รวมถึงอุปกรณ์เชื่อมต่อที่รองรับระบบไฟเบอร์ และเครือข่ายอินเตอร์เน็ต

-   เทคโนโลยี 3G– สืบเนื่องจากความพร้อมของหน่วยงานกำกับดูแล
    ซึ่งมีคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
    (กสทช.) ที่มีอำนาจสมบูรณ์ และมีนโยบายอย่างชัดเจนที่จะผลักดันการจัดสรรคลื่นความถี่ 3G
    ด้วยวิธีการประมูล โดยคาดว่าจะดำเนินการในไตรมาสที่ 3 ของปี 2555

-   เทคโนโลยี3G Off Load - เป็นการใช้อุปกรณ์สื่อสารเทคโนโลยี 802.11
    Nซึ่งจะช่วยกระตุ้นตลาดทางด้านของอุปกรณ์เชื่อมต่อไร้สายซึ่งคาดว่าจะมีบทบาทสำคัญในตลาดอุปกรณ์สื่อสารไร้สายให้ขยายตัวเพิ่มขึ้น

-   บริการด้านข้อมูลผ่านโทรศัพท์มือถือ (Mobile Data Service)
    –บริการด้านข้อมูลผ่านโทรศัพท์มือถือเป็นบริการที่จะได้รับความนิยม
    โดยมีบริการที่เป็นตัวขับเคลื่อนหลักคือ บริการด้านมัลติมีเดีย ซึ่งรวมถึงการใช้อินเตอร์เน็ต
    เข้าเว็บไซต์ ดูวิดีโอ และส่งอีเมล์ผ่านโทรศัพท์มือถือ

-   เทคโนโลยี Personal Computing – ในปี 2555
    จะเห็นการขับเคี่ยวที่ชัดเจนขึ้นระหว่างเครื่องคอมพิวเตอร์พีซี และ
    อุปกรณ์สมาร์ทโฟนและแท็บเล็ต
    ถึงแม้ว่าความต้องการใช้งานด้านคอมพิวเตอร์พีซีจะยังคงมีอยู่ในผู้บริโภคทั่วไป
    และธุรกิจองค์กรบางกลุ่ม แต่ด้วยความสามารถด้าน Personal Computing
    ที่โดดเด่นของอุปกรณ์สมาร์โฟนและแท็บเล็ต
    จะทำให้อุปกรณ์ดังกล่าวได้รับความนิยมสูงกว่าคอมพิวเตอร์พีซี
    และจะเป็นปัจจัยในการเพิ่มการใช้งานข้อมูลของบรอดแบนด์ทั้งเทคโนโลยีมีสายและไร้สายเพิ่มขึ้น

-   Cloud Computing - เป็นรูปแบบการให้บริการที่นำทรัพยากร IT ทั้งด้านฮาร์ดแวร์
    ซอฟต์แวร์ และ แอพพลิเคชั่น มาแบ่งปันกันในลักษณะของการให้บริการ (Software as a
    Service : SaaS)
    โดยให้บริการผ่านเครือข่ายอินเตอร์เน็ตเทคโนโลยีคลาวด์คอมพิวติ้งจะถูกพัฒนาให้ใช้งานอย่างจริงจัง
    และจะกลายเป็นกระแสหลักมากกว่าเดิม โดยเฉพาะการนำมาใช้ในเชิงพาณิชย์